प्रमोद रंजन द्वारा संपादित यह पुस्तक, परिशिष्ट समेत छः खंडों में विभाजित है। पहला खंड : यात्रा वृतान्त में भारत के कई राज्यों में विस्तारित महिषासुर से जुड़े पुरातात्विक स्थानों और पूजा स्थानों की खोज पर केन्द्रित है। यह खण्ड महिषासुर से संबंधित पुरातात्विक साक्ष्यों और लोक परंपरा में उनकी उपस्थिति की दृष्टि से अत्यन्त महत्वपूर्ण है। दूसरा खण्ड मिथक एवं परम्पराएं हैं जिसमें ‘गोंडी पुनेम दर्शन और महिषासुर’, ‘हमारा महिषासुर दिवस’, ‘दुर्गा सप्तशती का असुरपाठ’, ‘महिषासुर: एक पुनर्खोज’, ‘कर्नाटक की बौद्ध परम्परा और महिष’, ‘आदिवासी देवी चामुंडा और महिषासुर’, ‘बिहार में असुर परम्पराएं’, ‘छक कर शराब पीते थे देवी-देवता’, ‘डॉ। आंबेडकर और असुर’ शीर्षक लेख हैं।